*Друштво са ограниченом одговорношћу може регистровати статус „социјалног предузетништва“, под условом да са Законом о социјалном предузетништву усклади* ***Оснивачки акт.***

*Одлуку о изменама оснивачког акта (уговора о оснивању) доноси скупштина друштва.*

*Ако сте већ регистровани у АПР-у, а не желите да важећи оснивачки акт ставите ван снаге и усвојите нов типски оснивачки акт, који вам је понуђен на интернет страници АПР-а, можете усвојити измене важећег оснивачког акта друштва, додавањем у те акте члана 1а у доле датом тексту.*

*Напомињемо да у ставу 2. тог члана можете одабрати један, неколико или све побројане начини пословања, тако што ћете избрисати оно чиме сматрате да се нећете бавити у будућности*.

*1. ИЗМЕНЕ ОСНИВАЧКОГ АКТА*

У складу са важећим актима друштва и законом, скупштина друштва усваја одлуку о изменама важећег уговора/одлуке о оснивању друштва од \_\_.\_\_.20\_\_. тако што му додаје нови члан 1а који гласи:

Члан 1а

Оснивачи, тј. чланови друштва су једногласно донели одлуку да привредно друштво послује у складу са начелима социјалног предузетништва, остваривањем друштвене улоге у областима ***интеграције друштвено осетљивих група, заштите животне средине и/или руралног развоја и/или образовање и/или културу и/или социјалне иновације, као и у другим области од ширег друштвеног интереса***.

Социјално предузетништво ће привредно друштво остваривати нарочито кроз:

* производњу добара намењених друштвено осетљивим групама; и/или
* пружање друштвено осетљивим групама:
	+ социјалних услуга; и/или
	+ образовних услуга; и/или
	+ здравствених услуга; и/или
* радну интеграцију друштвено осетљивих група; и/или
* пословање које доприноси одрживом развоју девастираних подручја и локалних заједница; и/или
* пословање којим се решавају проблеми у другим областима од општег интереса.

Оснивачи, тј. чланови друштва су сагласни да привредно друштво **најмање 50% добити** остварене током пословне године реинвестира, односно донира у складу са законом који уређује социјално предузетништво, па се обавезују да ће подржати усвајање таквих планова за реинвестирање добити и пратећих одлука, као и да ће обезбедити да их привредно друштво објављује и реализује у складу са тим законом.

Оснивачи, тј. чланови друштва су сагласни да ће **најмање 1/3 чланова органа управљања** привредног друштва бити именовано из реда лица у односу на која се остварује друштвена улога тог друштва, а то су лица именована у тај орган по критеријума прописаним законом који уређује социјално предузетништво и обавезују се да ће доносити одлуке у складу са том обавезом.

Привредно друштво је **обвезник извештавања** у складу са законом о социјалном предузетништву, као и свих других обавеза прописаних тим законом.

 Имајући у виду да су одредбе овог члана услов за регистрацију статуса социјалног предузетништва, друге одредбе овог акта које су у супротности са њима се неће примењивати у делу у коме су контрадикторне за све време док привредно друштво буде имало регистрован тај статус.